**Образец № 10**

**П р о е к т на Д О Г О В О Р**

**към**

**Рамково споразумение за**

**за възлагане на обществени поръчки с предмет**

**„Юридически услуги в областта на вещно право, включително държавна и/или общинска собственост; облигационно право, търговско и трудово право и информационни технологии”**

Днес, ................. 2017 год., в гр. София, ул. „Московска” № 33, между:

**СТОЛИЧНА ОБЩИНА, БУЛСТАТ 000696327,** представлявана от........................................., съгласно Заповед № ........................ на Кмета на Столична община/, наричана за краткост **ВЪЗЛОЖИТЕЛ**, от една страна,

и

....................................... със седалище и адрес на управление: ...................................................................., ЕГН/БУЛСТАТ ................................. и ДДС номер ............................. (*ако е приложимо*), регистрирано в ........................... по фирмено дело № ……………., парт. № …………………, представлявано от ....................................................., наричан по-долу **ИЗПЪЛНИТЕЛ,** от друга страна,

на основание Рамково споразумение № СОА15-РД55-201/08.04.2015г. и в изпълнение на Заповед № ……от …2017 год. на ВЪЗЛОЖИТЕЛЯ за определяне на ИЗПЪЛНИТЕЛ при условията на чл.93б, ал.3 и на основание чл.93в във връзка с чл.74 от ЗОП, *(отм.) и при условията на §19 от ПЗРЗОП),* се сключи настоящият договор за следното:

1. **ПРЕДМЕТ НА договора**

**1.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предостави на Столична община срещу определено в този договор възнаграждение следните юридически услуги **„Предоставяне на юридически услуги в областта па вещното право, изразяване на становище, относно правните възможности за доказване на собствеността на УПИ IX-3634, 3635 за жилищно строителство, поземлен имот с идентификатор 04234.6969.3727, м. с. Бистрица по плана на гр. София, район „Панчарево“, с административен адрес: ул. „Черни връх“, № 3 - Б, както и да се посочат правните способи за това“**

**1.2.** За изпълнение на предмета на договора ИЗПЪЛНИТЕЛЯТ ще изготви и предостави на ВЪЗЛОЖИТЕЛЯ правно становище, относно правните възможности за доказване на собствеността на УПИ IX-3634, 3635 за жилищно строителство, поземлен имот с идентификатор 04234.6969.3727, м. с. Бистрица по плана на гр. София, район „Панчарево“, с административен адрес: ул. „Черни връх“, № 3 - Б, както и ще посочи правните способи за това.

**1.3.** ИЗПЪЛНИТЕЛЯТ се задължава да изпълни предмета на обществената поръчка в съответствие с изискванията на поръчката посочени в поканата, Предложението за изпълнение на поръчката (Приложение обр. № 8) и Ценова оферта (Приложение обр. № 9)***,*** представляващи неразделна част от този договор.

**II. СРОК НА договора. срок за изпълнение**

**2.1.** Подписаният от страните договор, влиза в сила от датата на регистриране в деловодната система на Столична община и е със срок на изпълнение ….../........./ календарни дни.

**ІІІ. ВЪЗНАГРАЖДЕНИЕ И НАЧИН НА ПЛАЩАНЕ. ГАРАНЦИЯ ЗА ИЗПЪЛНЕНИЕ**

3.1. За предоставените юридически услуги, предмет на този договор, ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение в размер на ................... /словом:……....................................../ лева без ДДС съответно ................... /словом:……....................................../ лева с ДДС, съгласно ценовото предложение на ИЗПЪЛНИТЕЛЯ, представляващо неразделна част от договора.

3.2. Уговореното възнаграждение в член 3.1. се изплаща от ВЪЗЛОЖИТЕЛЯ по следният начин:

а) авансово плащане в размер на 10 % от определеното в чл. 3.1. договорно възнаграждение в срок до 30 дни, считано от датата на регистрационния индекс на договора в деловодната система на Столична община, след представяне от ИЗПЪЛНИТЕЛЯ на фактура.

б) окончателно плащане в размер на 90 % от определеното в чл.3.1. договорно възнаграждение. Плащането се извършва след подписването на приемо-предавателен протокол съгласно Раздел ІV. за приемане на възложените с договора юридически услуги от ВЪЗЛОЖИТЕЛЯ. Срокът на плащане е до 30 дни след представяне на фактура от ИЗПЪЛНИТЕЛЯ, след приспадане на аванса по член 3.2, б.“а“.

3.3. В случай, че изпълнението на настоящия договор налага извършването на разходи за заплащане на държавни такси, такси за легализация и/или официален превод, или други подобни, те се заплащат от ИЗПЪЛНИТЕЛЯ за сметка на ВЪЗЛОЖИТЕЛЯ. Направените разходи се възстановяват на ИЗПЪЛНИТЕЛЯ от ВЪЗЛОЖИТЕЛЯ срещу представяне на отчетен документ до края на месеца, в който са извършени.

**3.4.** ВЪЗЛОЖИТЕЛЯТ се задължава да извършва плащанията по член 3.2. по следната банкова сметка на ИЗПЪЛНИТЕЛЯ:

Банка: ................................................;

BIC: ..............................;

IBAN: ......................................................

**3.5.** При подписване на договора ИЗПЪЛНИТЕЛЯТ предоставя гаранция за изпълнение в размер на 1% (един процент) от стойността на договора без ДДС, равняваща се на ............. /словом: ......................................................./ лева.

**3.6.** Гаранцията за изпълнение се представя по избор на ИЗПЪЛНИТЕЛЯ под формата на парична сума, внесена по сметка на ВЪЗЛОЖИТЕЛЯ, или под формата на банкова гаранция. Банковите разходи по откриването и поддържането на гаранцията са за сметка на ИЗПЪЛНИТЕЛЯ.

При представяне на банкова гаранция за изпълнение, ИЗПЪЛНИТЕЛЯТ трябва да я поддържа валидна за срока на договора.

**3.7.** Гаранцията за изпълнение служи за обезпечение, като цялата или част от нея може да бъде усвоена от ВЪЗЛОЖИТЕЛЯ като компенсация за всякакви щети или дължими неустойки, произтичащи от виновно неизпълнение на задълженията на ИЗПЪЛНИТЕЛЯ по договора.

**3.8.** При добросъвестно и професионално изпълнение на договора гаранцията за изпълнение се освобождава в пълен размер в рамките на 15 дни след прекратяването му.

**3.9.** При прекратяване на договора по вина на ИЗПЪЛНИТЕЛЯ ВЪЗЛОЖИТЕЛЯТ усвоява гаранцията за изпълнение в пълен размер.

3.10. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд.

##### IV. ПРЕДАВАНЕ И ПРИЕМАНЕ НА ИЗПЪЛНЕНИЕТО НА ПОРЪЧКАТА

**4.1.** Изпълнението на обществената поръчка, описана в член 1.1., се предава от ИЗПЪЛНИТЕЛЯ по следния ред:

а) предаване на изготвените материали в деловодството на ВЪЗЛОЖИТЕЛЯ, което се удостоверява с входящия номер на съответния документ;

б) изготвените материали се предават в 2 (два) екземпляра на хартиен носител и 1 (едно) копие на електронен носител - на български език.

**4.2.** най-късно в 10-дневен срок след получаване на материалите ВЪЗЛОЖИТЕЛЯТ може да поиска разяснения, както и допълване или коригиране на документите.

**4.3.** Приемането на изпълнението на поръчката се извършва по следния начин:

**а)** в срок до 5 (пет) дни след представяне на коригираните документи или получени разяснения, страните подписват приемо-предавателен протокол.

**б)** в срок до 5(пет) дни след предоставяне на документи, в случай, че ВЪЗЛОЖИТЕЛЯ няма забележки или не е искал разяснения..

##### V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**5.1.** ВЪЗЛОЖИТЕЛЯТима право:

* да получи качествени и пълни по обхват и съдържание юридически услуги;
* да осъществява контрол по всяко време във връзка с качественото изпълнение на предмета на договора, без да пречи на работата на ИЗПЪЛНИТЕЛЯ.

**5.2.** ВЪЗЛОЖИТЕЛЯТсе задължава:

* да осигури наИЗПЪЛНИТЕЛЯ необходимото съдействие и наличната при себе си информация, необходима за изпълнение на обществената поръчка, определена в Раздел І. от договора;
* да заплати на ИЗПЪЛНИТЕЛЯ уговореното възнаграждение, в сроковете и при условията, предвидени в раздел III от настоящия договор.

**5.3.** ВЪЗЛОЖИТЕЛЯТ следва да действа добросъвестно при проверката и приемането на изпълнението на договора, като представя забележки, въпроси или други по предвидения начин и в определените в този договор срокове и да подписва предвидените приемателно-предавателни протоколи.

**5.4.** ВЪЗЛОЖИТЕЛЯТ няма право да откаже да приеме изпълнението на поръчката и/или да откаже да подпише съответния приемо-предавателен протокол за представените от ИЗПЪЛНИТЕЛЯ материали, становища и/или доклади, когато не е направил забележки, препоръки или въпроси, или когато те са били изпълнени, съответно отстранени от ИЗПЪЛНИТЕЛЯ.

##### VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

**6.1.** ИЗПЪЛНИТЕЛЯТима право:

* да получи необходимото съдействие от ВЪЗЛОЖИТЕЛЯза точното и качествено изпълнение на задълженията си по договора;
* да получи уговореното възнаграждение, в сроковете и при условията, предвидени в раздел ІІІ от настоящия договор.

**6.2.** ИЗПЪЛНИТЕЛЯТсе задължава:

* да изпълни поръчката професионално, качествено и в срок, в съответствие с действащите национални и европейски нормативни актове и своята оферта за изпълнение на поръчката;
* да не предоставя на трети лица никакви документи и/или информация относно изпълнението на поръчката, без съгласието на ВЪЗЛОЖИТЕЛЯ**,** както и да не разпространява служебна и вътрешна информация на администрацията на ВЪЗЛОЖИТЕЛЯ, станала му известна при и по повод изпълнението на този договор.

**6.3.** ИЗПЪЛНИТЕЛЯТ се задължава да извърши услугата с експертите/адвокатите, членове на екипа, посочени в представената оферта за изпълнение на рамковото споразумение. В случай, че по обективни причини (напускане на експерт/адвокат, изгубване на правото да се упражнява дейността, конфликт на интереси и др.) се налага промяна в обявения екип, новопосочените ескперти/адвокати трябва да бъдат с опит и професионална квалификация, съпоставими с тези на експертите/адвокатите, които заместват. ИЗПЪЛНИТЕЛЯТ е длъжен да представи доказателства за новите експерти/адвокати, удостоверяващи необходимата правоспособност, квалификация и опит за изпълнение на съответната дейност от предмета на поръчката.

**6.4.** ИЗПЪЛНИТЕЛЯТ се задължава да уведомява незабавно ВЪЗЛОЖИТЕЛЯ за всяко обстоятелство, което предизвиква или може да предизвика конфликт на интереси по смисъла на чл.2 от Закона за предотвратяване и установяване на конфликт на интереси и да предприеме всички необходими мерки за избягване на подобен конфликт.

**VIІ. ОТГОВОРНОСТ НА ИЗПЪЛНИТЕЛЯ**

**7.1.** ИЗПЪЛНИТЕЛЯТ отговаря за вредите, причинени на ВЪЗЛОЖИТЕЛЯ, от ненавременното, непълно или некомпетентно изпълнение на възложената поръчка .

**7.2.** При забавено изпълнение на задълженията на ИЗПЪЛНИТЕЛЯ в нарушение на предвидените в този договор срокове той дължи на ВЪЗЛОЖИТЕЛЯ неустойка в размер на 0,1 % (нула цяло и едно на сто) от стойността на договореното възнаграждение за всеки ден забава, но не повече от 10% от стойността по този договор.

**7.3**. При констатирано непълно или некачествено изпълнение на услугата или при отклонение от изискванията на ВЪЗЛОЖИТЕЛЯ, посочени в член 1.1. (определени в поканата за представяне на оферти), последният има право да изиска от ИЗПЪЛНИТЕЛЯ повторно качествено изпълнение на услугата, без да дължи допълнително възнаграждение за това. В случай, че и повторното изпълнение на обществената поръчка е некачествено ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,1 % (нула цяло и едно на сто) от стойността на конкретната услуга, но не повече от 10% от стойността по този договор.

**7.4.** ВЪЗЛОЖИТЕЛЯТ има право да удържи дължимата по този договор неустойка от гаранцията за изпълнение или от дължимо плащане по договора, като уведоми писмено ИЗПЪЛНИТЕЛЯ за удържаните суми.

**7.5.** В случай, че по вина на ВЪЗЛОЖИТЕЛЯ не бъдат спазени договорените срокове за плащане, същият дължи неустойка в размер на законната лихва върху просрочената сума за периода на забавата.

**VIІI. ПРЕКРАТЯВАНЕ НА ДОГОВОРА**

**8.1.** Настоящият договор се прекратява:

* с изтичане срока и изпълнение на предмета на договора.
* по взаимно съгласие между страните, изразено в писмена форма.

**8.2.** При пълно или при съществено неизпълнение на поръчката от ИЗПЪЛНИТЕЛЯили при забавено изпълнение с повече от 1/3 от срока, определен съгласно член 2.2. ВЪЗЛОЖИТЕЛЯТима право да прекрати едностранно настоящия договор с едноседмично писмено предизвестие.

**8.3.** ВЪЗЛОЖИТЕЛЯТ може по всяко време да прекрати този договор с едностранно писмено уведомление при възникване на основателна причина. В този случай ВЪЗЛОЖИТЕЛЯТ следва да обоснове наличието на основателна причина и да заплати на ИЗПЪЛНИТЕЛЯ дължимото възнаграждение по договора до момента на прекратяването му съразмерно на положения труд в изпълнение на възложената обществена поръчка, както и направените от ИЗПЪЛНИТЕЛЯ разходи.

**8.4.** Когато изпълнението на този договор стане изцяло или отчасти невъзможно по причини, за които страните не отговарят, договорът се разваля по право. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ дължимото възнаграждение до момента на развалянето, съразмерно на положения труд в изпълнение на възложената поръчка.

**8.5**. След прекратяване на договора ИЗПЪЛНИТЕЛЯТ се задължава да върне на ВЪЗЛОЖИТЕЛЯ всички документи, предоставени му от последния във връзка с изпълнение на настоящия договор.

**ІХ. КОНФИДЕНЦИАЛНОСТ**

**9.1.** ИЗПЪЛНИТЕЛЯТ третира като конфиденциална всяка информация, получена при или по повод изпълнението на настоящия договор.

**9.2.** ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива пред трети страни информация, свързана с изпълнението на договора.

**X. ДРУГИ УСЛОВИЯ**

**10.1.** Кореспонденцията между страните по договора ще се осъществява в писмена форма и трябва да съдържа задължително заглавието и идентификационния номер на договора , както и да бъде изпращана до определените лица за контакти.

**10.2.** При промяна на посочените адреси, телефони и други, съответната страна е длъжна да уведоми другата в писмен вид в седемдневен срок от настъпване на промяната.

**10.3.** В случай, че някоя от клаузите на настоящия договор е недействителна или неприложима, това не влияе на останалите клаузи. Недействителен или неприложим член се заместват от повелителна правна норма.

**10.4.** Всички спорове и разногласия, възникнали между страните при и по повод изпълнението на този договор ще се решават по пътя на преговорите, а при липса на съгласие от компетентния български съд.

**10.5.** За неуредените в настоящия договор въпроси ще се прилагат разпоредбите на действащото българско законодателство.

**10.6.** Настоящият договор се подписа в два еднообразни екземпляра, от които едина за ВЪЗЛОЖИТЕЛЯ и един за ИЗПЪЛНИТЕЛЯ.

**10.7.** Лица за контакт от страна на ВЪЗЛОЖИТЕЛЯ:

1. ................................... /име, длъжност, телефон, факс, електронна поща, адрес/.

2. ................................... /име, длъжност, телефон, факс, електронна поща, адрес/.

**10.8.** Лица за контакт от страна на ИЗПЪЛНИТЕЛЯ:

1. .................................... /име, длъжност, телефон, факс, електронна поща, адрес/.

2. .................................... /име, длъжност, телефон, факс, електронна поща, адрес/.

**ВЪЗЛОЖИТЕЛ : ИЗПЪЛНИТЕЛ :**

**................................. .................................**

**ГЛАВЕН**

**СЧЕТОВОДИТЕЛ:**

**.................................**